
A  V  I  Z
===========
asupra proiectului de hotărâre pentru modificarea Hotărârii Consiliului Local nr. 36/27.03.2018 privind închirierea pajiştilor situate în domeniul privat al oraşului Boldeşti-Scăeni

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 36/27.03.2018 privind închirierea pajiştilor situate în domeniul privat al oraşului Boldeşti-Scăeni, am constatat că acesta a fost iniţiat cu respectarea prevederilor legale în vigoare având ca temei dispoziţiile art. 9 alin. (2), alin. (3), alin. (4), alin. (5) şi alin. (6) din OUG nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, precum şi dispoziţiile art. 6 alin. (1), alin. (3) şi alin. (4) şi art. 8 alin. (9) din HG nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare.
Având în vedere că închirierea pajiştilor a fost aprobată prin  Hotărârea Consiliului Local nr. 36/27.03.2018 apreciez că modificarea acestei hotărâri este de competenţa consiliului local.
Faţă de cele de mai sus şi în conformitate cu prevederile art. 243, alin (1)  lit. a) din  OUG nr. 57/2019 privind Codul administrativ, cu modificările şi completările ulterioare, avizez favorabil acest proiect.

